b'\n_START_ARTICLE_\nRadu Banciu\n_START_SECTION_\nTinere\xc8\x9be \xc8\x99i carier\xc4\x83\n_START_PARAGRAPH_\nA copil\xc4\x83rit la Media\xc8\x99. iar dup\xc4\x83 s-a mutat la T\xc3\xa2rgu Mure\xc8\x99._NEWLINE_Este absolvent al Facult\xc4\x83\xc8\x9bii de Litere al Universit\xc4\x83\xc8\x9bii Babe\xc8\x99-Bolyai din Cluj-Napoca._NEWLINE_\xc3\x8en 1997 se mut\xc4\x83 la Bucure\xc8\x99ti \xc8\x99i debuteaz\xc4\x83 ca jurnalist sportiv._NEWLINE_\xc3\x8en prezent, Radu Banciu este realizator al emisiunii nocturne de revista presei \xe2\x80\x9dLumea lui Banciu\xe2\x80\x9d la postul B1 TV.\n_START_SECTION_\nControverse\n_START_PARAGRAPH_\nRealizatorul TV intr\xc4\x83 frecvent \xc3\xaen aten\xc8\x9bia opiniei publice pentru comentarii controversate, f\xc4\x83cute \xc3\xaen cadrul emisiunilor, de natur\xc4\x83 s\xc4\x83 aduc\xc4\x83 atingere demnit\xc4\x83\xc8\x9bii unor persoane. Drept urmare, postul de televiziune \xe2\x80\x9eB1\xe2\x80\x9d a fost amendat de c\xc4\x83tre Consiliul Na\xc8\x9bional al Audiovizualului pentru \xc3\xaenc\xc4\x83lcarea legisla\xc8\x9biei \xc3\xaen vigoare._NEWLINE_\xc3\x8en emisiunea \xe2\x80\x9eLumea lui Banciu\xe2\x80\x9d, difuzat\xc4\x83 de B1 la 24 decembrie 2013, Banciu l-a caracterizat pe Prim-Ministrul Republicii Moldova, Iurie Leanc\xc4\x83, drept un \xe2\x80\x9eterchea-berchea\xe2\x80\x9d. Mai mult, acesta a folosit un limbaj injurios \xc8\x99i la adresa studen\xc8\x9bilor moldoveni din Rom\xc3\xa2nia. Reprezentan\xc8\x9bii asocia\xc8\x9biilor de studen\xc8\x9bi moldoveni din Rom\xc3\xa2nia au sanc\xc8\x9bionat discursul denigrator al jurnalistului, depl\xc3\xa2ng\xc3\xa2nd prejudiciul de imagine care le este adus. Ace\xc8\x99tia au fost seconda\xc8\x9bi de CNA, care a decis amendarea postului de televiziune, la care Banciu este angajat, cu suma de 10.000 lei, pentru afirma\xc8\x9biile cu caracter discriminator ale moderatorului, dar \xc8\x99i pentru injuriile lansate de c\xc4\x83tre invitatul postului, Corneliu Vadim Tudor._NEWLINE_\xe2\x80\x9e\xc3\x8en general, Moldova este exact ca \xc8\x9biganul rom\xc3\xa2n care st\xc4\x83 cu m\xc3\xa2na \xc3\xaentins\xc4\x83 pe Champs-\xc3\x89lys\xc3\xa9es. (\xe2\x80\xa6) Asta este Moldova. Un \xc8\x9b\xc4\x83ran sau un \xc8\x9bigan, dup\xc4\x83 cum vre\xc8\x9bi, care n-a f\xc4\x83cut altceva dec\xc3\xa2t s\xc4\x83 cer\xc8\x99easc\xc4\x83 pe l\xc3\xa2ng\xc4\x83 Rom\xc3\xa2nia de c\xc3\xa2nd \xc3\xaei \xc8\x99tim noi. (\xe2\x80\xa6) Am explicat \xc8\x99i cu to\xc8\x9bi n\xc4\x83t\xc4\x83r\xc4\x83ii \xc4\x83ia care veneau studen\xc8\x9bi din Republica Moldova, unu\xe2\x80\x99 nu reu\xc8\x99ea s\xc4\x83 treac\xc4\x83 clasa, da? Zeci, erau bursieri pe banii statului rom\xc3\xa2n, primi\xc8\x9bi \xc3\xaen bra\xc8\x9be, toate curvele alea ale lor care r\xc4\x83m\xc3\xa2neau gravide \xc3\xaen primul semestru \xc8\x99i a\xc8\x99a mai departe. O ru\xc8\x99ine de oameni!\xe2\x80\x9d_NEWLINE_\xe2\x80\x94Radu Banciu_NEWLINE_\xc3\x8en octombrie 2016 a afirmat c\xc4\x83 Rom\xc3\xa2niei i-ar sta bine f\xc4\x83r\xc4\x83 unguri.'